Sword Art Online (I mövsüm)

"***[[Sword Art Online]]***" Reki Kavahara tərəfindən yazılan və abec tərəfindən çəkilən eyniadlı fentezi ranobe seriyası əsasında çəkilmiş anime serialıdır. Anime serialı A-1 Pictures, Genco və SAO Project tərəfindən istehsal olunmuş və Tomohiko İtonun rejissorluğu ilə çəkilmişdir. Serial iki arka bölünmüşdür: Aynkrad və Pəri rəqsi. Anime serialı *Sword Art Online* (SAO) adlı virtual reallıq dünyasında ilişmiş Kazuto "Kirito" Kiriqaya və Asuna Yuukinin başına gələn hadisələrdən bəhs edir. Onlar oyundan azad olmaq üçün 100 mərtəbəni təmizləməli və final bossu məğlub etməlidirlər. Ölüm oyunundan 3 ay sonra Kirito Asunanın bu dəfə SAO-nun xələfi olan və insanların pəri rolunda çıxış etdikləri *ALfheim Online* (ALO) adlı başqa virtual reallıq oyununda ilişdiyini öyrənir. Kirito oyuna daxil olur və bacısı Suquha "Lifa" Kiriqaya ilə birlikdə Asunanı xilas etməyə çalışır.

Anime serialı 8 iyul 2012-ci ildən 23 dekabr 2012-ci ilə kimi Tokyo MX kanalında yayımlanmış və 25 seriya davam etmişdir. Daha sonra başqa 12 kanal tərəfindən yayımlanmışdır. Aniplex of Amerika animeni ingilis dilinə dublaj etmiş və 27 iyul 2013-cü ildə Adult Swim-in Toonami blokunda yayımlamağa başlamışdır. İlk DVD və BD cildi Yaponiyada 24 oktyabr 2012-ci ildə buraxılmışdır. Son cild isə 26 iyun 2013-cü ildə buraxılmışdır. 9 cildin hamısına  adlı bonus seriyalar əlavə edilmişdir. Şimali Amerikada Aniplex of Amerika animenin 4 BD/DVD cildini 13 avqust 2013-cü ildə buraxmışdır. Avstralasiya regionunda Madman Entertainment animeni 4 BD/DVD cildi şəklində buraxmışdır. Böyük Britaniyada Manga Entertainment 16 dekabr 2013-cü ildə animenin 4 cildini buraxmışdır. Bunlardan əlavə, anime serialı Almaniyada Peppermint Anime, İspaniyada Selecta Vision, Fransada Wakanim, Tayvanda Muse Communication, İtaliyada Dynit tərəfindən buraxılmışdır.  adlı xüsusi epizod 31 dekabr 2013-cü ildə bütün dünyada buraxılmışdır. İkinci mövsüm – "Sword Art Online II" 2014-cü ilin iyulunda yayımlanmağa başlamışdır.

Anime serialı üçün 5 parça mahnıdan istifadə edilmişdir: 2 açılış mahnısı və 3 bağlanış mahnısı. İlk 14 seriyanın açılış mahnısı LiSA tərəfindən ifa olunan *"[[Crossing Field]]"* mahnısı, bağlanış mahnısı isə Haruka Tomatsu tərəfindən ifa olunan  mahnısı olmuşdur. 15-ci seriyadan istifadə olunan ikinci açılış mahnısı Eyr Aoi tərəfindən ifa olunan *"Innocence"* mahnısı olmuşdur. 15-ci seriyadan 24-cü seriyaya kimi bağlanış mahnısı kimi Luna Harunanın *"Overfly"* mahnısı istifadə olunmuşdur. Sonuncu seriyada *"Crossing Field"* bağlanış mahnısı kimi istifadə olunmuşdur. *"Extra Edition"*-un əsas mahnısı Eyr Aoi tərəfindən ifa olunan  mahnısıdır. Anime serialının saundtreki Yuki Kaciura tərəfindən bəstələnmişdir. *"[[Sword Art Online: Ordinal Scale]]"* adlı anime filmi 18 fevral 2017-ci ildə ekranlaşdırılmışdır.

## Seriya siyahısı

### ''Sword Art Online'' (2012)

#### ''Aynkrad'' arkı

#### ''Pəri rəqsi'' arkı

### ''Sword Art Online: Extra Edition''
*"Sword Art Online: Extra Edition"* 31 dekabr 2013-cü ildə bütün dünyada yayımlanmış xüsusi seriyadır. Yaponiyada iki kanalda yayımlamışdır: Tokyo MX və BS 11. Başqa regionlar üçünsə Daisuki və Crunchyroll vasitəsilə yayımlanmışdır. Xüsusi seriyanın rejissoru Tomohiko İto, ssenaristləri yaradıcı Reki Kavaharavə Munemasa Nakamotodur. Xüsusi seriya *"Sword Art Online"* animesində baş verən hadisələri yenidən ələ alır, serialın personajları tərəfindən nəql olunur və yeni səhnələrə malikdir.

Filmin əsas mahnısı  Eyr Aoi tərəfindən ifa olunmuşdur. "Crossing Field" (LiSA), "Overfly" (Luna Haruna) və "Innocence" (Eyr Aoi) mahnıları da filmin içində istifadə olunmuşdur.

## Media

### Yaponca buraxılış
*[[Aniplex]]* (*[[Sony Music Entertainment Japan]]* ilə birlikdə) animeni 9 BD və DVD cildi şəklində bütün Yaponiyada buraxmışdır. *"Sword Art Online: Extra Edition"* və bonus epizod olan *"Sword Art Offline: Extra Edition"* 23 aprel 2014-cü ildə BD və DVD buraxılışlarının məhdud nəşrlərinə daxil edilmişdir.

### İngiliscə buraxılış
Şimali Amerikada *[[Aniplex of America]]* 13 avqust 2013-cü ildə animeni 4 DVD və BD cildində buraxmağa başlamışdır. Avstralasiya regionunda *[[Madman Entertainment]]* 18 dekabr 2013-cü ildə ilk DVD/BD cildini, 19 mart 2014-cü ildə isə sonuncu — dördüncü cildi buraxmışdır. Böyük Britaniyada *[[Manga Entertainment]]* 16 dekabr 2013-cü ildə animeni buraxmağa başlamışdır. *"Sword Art Online: Extra Edition"* *Aniplex of America* tərəfindən lisenziyalaşdırılmış və 23 dekbar 2014-cü ildə Şimali Amerikada buraxılmışdır.

### İspanca buraxılış
*[[Selecta Vision]]* anime serialının seriyalarını iki hissəli şəkildə DVD və BD formatlarında İspaniyada buraxmışdır. Hər hissəyə 3 disk daxil edilmişdir. Şirkət *"Extra Edition"* filmini də DVD və BD formatlarında buraxmışdır.

### İtalyanca buraxılış
*[[Dynit]]* anime serialının seriyalarını iki hissəli şəkildə DVD və BD formatlarında İtaliyada buraxmışdır. Buraxılışlara 16 səhifəlik buklet, veb-treylerlər, *"Sword Art Offline"* bonus seriyaları, müsahibələr və orijinal saundtrek də daxil edilmişdir.

### Almanca buraxılış
*[[Peppermint Anime]]* anime serialının seriyalarını alman dilinə dublaj edilmiş halda 4 DVD və BD cildi şəklində Almaniyada buraxmışdır. Birinci cilin məhdud nəşri də istehsal olunmuşdur. Məhdud nəşrə kolleksiya daxil edilmişdir.

### Fransızca buraxılış
*[[Wakanim]]* animeni Fransada həm iki hissəli cildlər şəklində, həm də tam şəkildə buraxmışdır. Cildlərin qızıl buraxılışları, tam versiyanın isə həm qızıl, həm də sapfir buraxılışları istehsal olunmuşdur. Şirkət *"Extra Edition"* epizodunu da buraxmışdır. Buraxılışlara 50 səhifəlik artbuklar, *"Sword Art Offline"* bonus seriyaları, açılış və bağlanış mahnılarının karaoke versiyaları, açıqcalar, *"Sword Art Online"* kainatı haqqında 28 səhifəlik kitabça daxil edilmişdir.

### ''Sword Art Offline''
*Sword Art Offline* Yaponiyada DVD və Blu-ray cildləri ilə buraxılmış bonus seriyalardır. Bonus seriyalar 10 ədəddir və ekstra buraxılış da daxildir. Bonus seriyalar Aniplex of America tərəfindən Şimali Amerikada,, Dynit tərəfindən İtaliyada, Wakanim tərəfindən Fransada buraxılmışdır.

## Yayım
Anime serialı Yaponiyada Tokyo MX, tvk, TVS, TVA, RKB, HBC və MBS kanallarında 2012-ci ilin 7 iyulundan 22 dekabrına kimi, AT-X, Chiba TV və BS11 kanallarında isə başqa tarixlər arasında nümayiş etdirilmişdir. ABŞ-də 27 iyul 2013-cü ildə Adult Swim-in Toonami bloku tərəfindən, Avstralasiyada 7 iyun 2014-cü ildən ABC3 tərəfindən, Almaniyada *Animax Germany* və *7tv* tərəfindən, Filippində 2015-ci ildə TV5 tərəfindən, İtaliyada 15 aprel 2013-cü ildən *Popcorn TV* və 2014-cü ildə *Rai 4* tərəfindən, Rusiyada 30 noyabr 2015-ci ildən *2x2* tərəfindən, Fransada 1 sentyabr 2014-cü ildən *J-One* tərəfindən yayımlanmışdır. 5 may 2018-ci ildə Meksikada *Televisa Canal 5* vasitəsilə yayımlanacağı anons edilmişdir. Bunlardan əlavə, Wakanim, Crunchyroll, Hulu və 15 mart 2015-ci ildən Netflix animeni öz platformalarında yayımlamışdır.

*"Sword Art Online Extra Edition"* Yaponiyada yayımlandıqdan bir neçə saat sonra bütün dünyada yayımlanmışdır. *Daisuke* vasitəsilə bütün dünyada yayımlanan bu iki saatlıq anime televiziya filmi ancaq fransızdilli ölkələrdə, eləcə də, Çin və Cənubi Koreyada göstərilməmişdir. *Daisuke* ingilis, ispan, portuqal, italyan, alman dillərində subtitrlar təklif etmişdir. İngilisdilli ölkələr, eləcə də, Meksika, Mərkəzi və Cənubi Amerika ölkələri anime televiziya filmini *[[Crunchyroll]]* vasitəsilə izləmək imkanına malik olmuşdur. *"Extra Edition"* Cənubi Koreyada *Aniplus* kabel televiziyası, Çində isə *LeTV* saytı vasitəsilə yayımlanmışdır. Fransızdilli ölkələr üçün isə bu imkanı *Wakanim* saytı yaratmışdır.

## Qeydlər

## İstinadlar

## Xarici keçidlər
* ''Sword Art Online''-ın rəsmi anime saytı 
* ''Sword Art Online''-ın rəsmi ABŞ anime saytı